בדרשתו השבועית גילה המשפיע הרה"צ רבי אילמלך בידרמן מעשה נורא שאירע בישראל בעת השריפה שאיימה לכלות את ביתו של מנכ"ל אופטיקה הלפרין ביישוב בית מאיר שליד הרי ירושלים.
Record 2016 11 29 16 26 44 977 from Kooker on Vimeo.
וכך הוא תיאר, "לפני כשבוע, איש יהודי דר בארה"ק ושמו ר' יעקב הלפרין שיחי' אשר בירכו הבורא בעשירות גדולה, הלה קיבל יחד עם עשירותו חביבות לעסוק במקצוע ׳אספנות׳ שעונים יקרים (כמו! אספנות של תכשיטים או מעשה אומנות – בסכומי כסף עצומים, ממון ודמים מוציאים החובבים, על שעוניהם ממין כזה וממין אחר, הנבנה בצורה כזאת או כזאת ענין השייך ל'מבינים' בלבד).
לפני ג' שנים הזמין הלה שעון מיוחד מיוחד ששוויותו עולה מאתיים אלף שקלים (המדובר היה סביבות חמישים אלף דולאר, ׳הזמנה׳ זו נעשתה לא לפני שהכין עבור השעון את כל המעות במזומן, והניחם למשמרת(בכספת).
ואז החלה מלחמה בלבו של ר' יעקב, מצד אחד החל מייסר עצמו כיצד תיגש לקנות שעון במחיר כזה כשאפשר להחיות נפש האברך וילדיו התלויים בו, לאידך, הרי הזמנתי מזה זמן ארוך את השעון ואיך אשיב את נפשי ריקם… וטלטל עצמו מצד לצד… עד… שהחליט יעבור עלי מה, את כל הסכום המוכן ושמור ב'מזומן׳ אעניק לידי האברך ותחי נפשו. (יחד עם אחיו ר' יהודה שתרם סכום דומה לתרומתו).
ממחשבה למעשה, התקשר ר' יעקב אל מוכר השעונים, ושאלו, באם אתחרט בחרטה גמורה על קניית השעון ייגרם לכם נזק מכך, ויענהו המוכר, אכן, אתה היית הראשון שהזמנת את השעון אבל לאחר מכן יש כבר ׳רשימה׳ ארוכה הממתינים ומייחלים לשעון כזה – לא ייגרם לנו כל נזק אם תתחרט מקנייתך, מכיוון שכן הודיעו ר' יעקב 'זכין לאדם שלא בפניו' – פנה נא לקונים אחרים וזכה אותם בשעון המדובר… והוא ר' יעקב נטל את כל המעות והעניקם לאברך שבנה מחדש את ביתו וקנה את כל צרכי הבית בהלבשה בכלים ורהיטי הבית וכו' וכו'.
כידוע לכל, במשך השבוע של פרשת חיי שרה בערה כל ארץ הקודש בשריפות נוראות, בליל שישי פרצה אש בסמוך למושב בית מאיר הסמוך לעיה"ק ירושלים (מרחק נסיעה של 15 דקות), וכל תושבי המושב פונו מבתיהם מחשש סכנה לחייהם, והנה ברשותו של ר' יעקב זה בית גדול רם ונישא וחצר גדולה מקפת אותו במושב בית מאיר.
ללמדך, כי נאמן בעל מלאכתך שישלם לך פי ׳ארבעה וחמשה׳ (ואף הרבה יותר מכך) כשכבר הוציא שלושה שנים הוצאות הרבה על האש דאז, ובזה ניצל עתה מכל היזק.